# Міжнародная асацыяцыя па таксанаміі раслін

| Міжнародная асацыяцыя па таксанаміі раслін |
| --- |
| Дата заснавання | 1950 |
| Размяшчэнне | Браціслава, Славакія |
| Ключавыя фігуры | Вікі Функ (c 2011) (з 2005 па 2011 — Дэвід Маберлі) |
| Сфера дзейнасці | Батаніка, таксанамія |
| Вэб-сайт | Сайт IAPT |

**Міжнародная асацыяцыя па таксанаміі раслін** (англ.: The International Association for Plant Taxonomy; IAPT) займаецца падтрыманнем таксанаміі раслін у стабільным стане і ўсталёўвае правілы наймення батанічных таксонаў. Заснавана ў 1950 годзе. Доўгі час штаб-кватэра арганізацыі знаходзілася ў Вене (Аўстрыя), у наш час (2013) размяшчаецца ў Браціславе (Славакія).

## Гісторыя

Заснавана 18 ліпеня 1950 года на VII Міжнародным батанічным кангрэсе, які праходзіў у Стакгольме (Швецыя). У наш час штаб-кватэра IAPT знаходзіцца ў Браціславе (Славакія). Прэзідэнтам з 2005 года з'яўляецца Дэвід Маберлі (Каралеўскія батанічныя сады К’ю, Лондан). Асацыяцыя выдае таксанамічны часопіс *Taxon*, а таксама серыю *Regnum Vegetabile*, *Міжнародны кодэкс батанічнай наменклатуры*, *Index Nominum Genericorum* і *Index Herbarorium*.

## Выданні

### *Taxon*

*Taxon* — штоквартальны часопіс IAPT. Выдаецца з 1951 года Міжнародным бюро па таксанаміі і наменклатуры раслін (англ.: International Bureau for Plant Taxonomy and Nomenclature). Хоць часопіс «прысвечаны сістэматыцы і эвалюцыйнай біялогіі з ухілам у батаніку», ён больш за ўсё сфакусаваны на праблемах наменклатурнага характару, чым на шырэйшых пытаннях сістэматыкі раслін. Часопіс таксама публікуе наменклатурныя прапановы Наменклатурнай секцыі Міжнароднага саюза біялагічных навук.

### *Regnum Vegetabile*

*Regnum Vegetabile* публікуе серыю кніг у вобласці таксанаміі раслін. Многіях з гэтых тамоў з'яўляюцца літаратурнымі аглядамі ці манаграфіямі па сістэматыцы раслін. Сярод асноўных выданняў і серый агульнага выкарыстання:

* Міжнародны кодэкс батанічнай наменклатуры (англ.: International Code of Nomenclature for algae, fungi, and plants — «Міжнародны кодэкс наменклатуры водарасцяў, грыбоў і раслін») (Vol. 154, 2012). Даны кодэкс уяўляе сабой збор правілаў і рэкамендацый па найменні таксонаў раслін, грыбоў і некаторых іншых груп арганізмаў. Дзеючае ў наш час выданне вядома як *Melbourne Code* (так званы «Мельбурнскі кодэкс батанічнай наменклатуры»), паколькі яно было прынята ў 2011 годзе на XVIII Міжнародным батанічным кангрэсе ў Мельбурне (Аўстралія).
* Міжнародны кодэкс наменклатуры культурных раслін (англ.: International Code of Nomenclature for Cultivated Plants), 7th edition (Vol. 144, 2005). Рэгулюе назвы сартоў(культывараў).
* *Index Nominum Genericorum* (Vols. 100—102 & 113). Спіс усіх апублікаваных у рамках Кодэкса батанічных радавых назваў, уключаючы ўказанне на месца публікацыі і інфармацыю пра тыпавы від.
* *Index Herbariorum*, 7th edition (Vol. 106, 1981). Даведнік па гербарыям свету з указаннем кантактнай інфармацыі і размешчаных у іх найважнейшых калекцыях. База даных кіруецца Нью-Ёркскім батанічным садам.
* *International Directory of Botanical Gardens* (Vol. 95, 1977). Даведнік па батанічным садам і арбарэтумам усяго свету.

## Гл. таксама

* Міжнародная камісія па заалагічнай наменклатуры
* Кодэксы біялагічнай наменклатуры
* Бінамінальная наменклатура
* Міжнародны кодэкс батанічнай наменклатуры
* Міжнародны кодэкс заалагічнай наменклатуры

## Зноскі

## Спасылкі

* IAPT Архівавана 23 чэрвеня 2018.
* *Index Nominum Genericorum*
* *Index Herbariorum* Архівавана 28 снежня 2009.